**Ministru kabineta instrukcijas "Grozījumi Ministru kabineta 2010.gada 23.marta instrukcijā Nr.2 "Kārtība, kādā ministrija sagatavo, noformē un izplata sabiedrībai informāciju par Valsts sekretāru sanāksmē, Ministru kabineta komitejā un Ministru kabineta sēdē izskatāmajiem projektiem un pieņemtajiem lēmumiem"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Tiesību akta projekts izstrādāts saskaņā ar Valdības deklarācijas 2.1.punktu "Nodrošināt pilnu un skaidru informāciju par Ministru kabineta darbu un situāciju tautsaimniecībā. [..]". Papildus Valdības deklarācijas un Rīcības plāna pasākumiem Valsts kanceleja iekšējos dokumentos noteikusi prioritāti uzlabot tās informācijas kvalitāti, ko institūcijas sniedz plašsaziņas līdzekļiem |
|  2. | Pašreizējā situācija un problēmas | Esošā instrukcijas redakcija nosaka plašu informācijas sagatavošanas apjomu par jautājumiem, kas ir Valsts sekretāru sanāksmes, Ministru kabineta komitejas un Ministru kabineta sēdes darba kārtībā. Šobrīd plašsaziņas līdzekļiem ir piekļuve valdības dokumentu elektroniskajai aprites sistēmai ePortfelis. Tāpat visi publiski pieejamie dokumentu projekti tiek ievietoti Ministru kabineta tīmekļa vietnē, un tas garantē iespējas ikvienam interesentam iepazīties ar valdības darba kārtībā esošajiem jautājumiem. Tāpēc pastāv objektīva nepieciešamība jau sākotnēji, pirms informācijas publiskošanas, sagatavot ikvienam indivīdam saprotamu un vienkārši uztveramu informāciju par jautājumiem, kas tiek virzīti izskatīšanai un pieņemšanai Ministru kabinetā.Ministru kabineta 2009.gada 15.decembra instrukcija Nr.19 "Tiesību akta projekta sākotnējās ietekmes izvērtēšanas kārtība" paredz, ka ministrija, sagatavojot izskatīšanai valdībā tiesību aktu projektus, pievieno ietekmes novērtējuma ziņojumu – anotāciju, kurā tiek sniegta informācija par projekta izdošanas mērķi. Taču praksē nākas secināt, ka nereti skaidrojums par projekta izdošanas mērķi un būtību ir sagatavots juridiski sarežģītā valodā un sabiedrībai nesaprotamā veidā.Tāpēc institūcijām jau projekta anotācijas sagatavošanas laikā (ja nepieciešams) vajadzētu iesaistīt ministriju sabiedrisko attiecību speciālistus anotācijas I sadaļas 4.punkta "Tiesiskā regulējuma mērķis un būtība" aizpildīšanā, lai skaidrojums būtu vienkāršs, saprotams, pilnīgs un objektīvs.Nepieciešams precizēt atbildīgo iestādi par sabiedrības informēšanu saistībā ar Ministru kabineta sēdes darba kārtībā papildus iekļautajiem jautājumiem. Pašlaik spēkā esošā redakcija nosaka, ka par šādiem jautājumiem informāciju sagatavo Valsts kanceleja sadarbībā ar atbildīgo ministriju. Taču šis regulējums neatbilst praksei, proti, ministrijas pašas sagatavo informāciju plašsaziņas līdzekļiem un sabiedrībai |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Projekts precizē Ministru kabineta 2010.gada 23.marta instrukcijā Nr.2 "Kārtība, kādā ministrija sagatavo, noformē un izplata sabiedrībai informāciju par Valsts sekretāru sanāksmē, Ministru kabineta komitejā un Ministru kabineta sēdē izskatāmajiem projektiem un pieņemtajiem lēmumiem" noteikto kārtību un saturu, kādā ministriju sabiedrisko attiecību speciālisti sagatavo informāciju par Valsts sekretāru sanāksmē pieteiktajiem tiesību aktu projektiem, kā arī Ministru kabineta komitejā un Ministru kabinetā izskatītajiem un pieņemtajiem lēmumiem. Paredzēts, ka ministrija izvērtē un, ja nepieciešams, sagatavo aprakstošu un sabiedrībai saprotamu informāciju par projekta izdošanas mērķi un būtību (kādas problēmas risinās), necitējot projektā ietvertās juridiskās normas  |
|  5. | Projekta izstrādē iesaistītās institūcijas | Projekts šo jomu neskar |
|  6. | Iemesli, kādēļ netika nodrošināta sabiedrības līdzdalība | Projekts paredz izmaiņas valsts pārvaldes institūciju iekšējā darba organizācijā. Sabiedrības iesaiste un līdzdalība tiks nodrošināta Ministru kabineta 2009.gada 7.aprīļa noteikumos Nr.300 "Ministru kabineta kārtības rullis" minēto procedūru ietvaros pēc projekta pieteikšanas Valsts sekretāru sanāksmē  |
|  7. |  Cita informācija | Nav |

II, III, IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, Valsts kanceleja, Korupcijas novēršanas un apkarošanas birojs |
| 2. | Projekta izpildes ietekme uz pārvaldes funkcijām | Nav attiecināms, grozījumi īstenojami atbilstoši esošajām funkcijām |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek veidotas |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Esošās institūcijas netiek likvidētas |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Esošās institūcijas netiek reorganizētas |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

19.09.2011.

595

I.Eida, 67082902, ilze.eida@mk.gov.lv